CELEX: 62010CA0614
Language: lv
Date: 2012-10-16 00:00:00
Title: Lieta C-614/10: Tiesas (virspalāta) 2012. gada 16. oktobra spriedums — Eiropas Komisija/Austrijas Republika (Valsts pienākumu neizpilde — Direktīva 95/46/EK — Personas datu apstrāde un šādu datu brīva aprite — Fizisko personu aizsardzība — 28. panta 1. punkts — Valsts uzraudzības iestāde — Neatkarība — Uzraudzības iestāde un Federālā kanceleja — Personāla un organizatoriskas saiknes)

8.12.2012   
            
            
               LV
            
            
               Eiropas Savienības Oficiālais Vēstnesis
            
            
               C 379/6
            
         Tiesas (virspalāta) 2012. gada 16. oktobra spriedums — Eiropas Komisija/Austrijas Republika
   (Lieta C-614/10) (1)
   
   (Valsts pienākumu neizpilde - Direktīva 95/46/EK - Personas datu apstrāde un šādu datu brīva aprite - Fizisko personu aizsardzība - 28. panta 1. punkts - Valsts uzraudzības iestāde - Neatkarība - Uzraudzības iestāde un Federālā kanceleja - Personāla un organizatoriskas saiknes)
   2012/C 379/09
   Tiesvedības valoda — vācu
   
      Lietas dalībnieki
   
   
      Prasītāja: Eiropas Komisija (pārstāvji — B. Martenczuk un B.-R. Killmann)
   
      Persona, kas iestājusies lietā prasītājas prasījumu atbalstam: Eiropas datu aizsardzības uzraudzītājs (EDAU) (pārstāvji — H. Kranenborg, I. Chatelier un H. Hijmans)
   
      Atbildētāja: Austrijas Republika (pārstāvis — G. Hesse)
   
      Persona, kas iestājusies lietā atbildētājas prasījumu atbalstam: Vācijas Federatīvā Republika (pārstāvji — T. Henze un J. Möller)
   
      Priekšmets
   
   Valsts pienākumu neizpilde — Eiropas Parlamenta un Padomes 1995. gada 24. oktobra Direktīvas 95/46/EK par personu aizsardzību attiecībā uz personas datu apstrādi un šādu datu brīvu apriti (OV L 281, 31. lpp.) 28. panta 1. punkta otrās daļas interpretācija — Dalībvalstu pienākums nodrošināt, ka valsts uzraudzības iestādes, kam jāuzrauga personas datu apstrāde, savas funkcijas veic pilnībā neatkarīgi — Uzraudzības iestādes un Federālās valsts kancelejas (Bundeskanzleramt) cieša saikne personāla un organizatoriskā ziņā — Uzraudzības iestādes pakļautība Federālās valsts kancelejas uzraudzībai
   
      Rezolutīvā daļa:
   
   
               1)
            
            
               nepieņemot visus vajadzīgos noteikumus, lai Austrijā spēkā esošie tiesību akti atbilstu neatkarības kritērijam attiecībā uz Datenschutzkommission (Datu aizsardzības komisija), un, precīzāk, ieviešot tādu tiesisko regulējumu, saskaņā ar kuru
               
                           —
                        
                        
                           Datenschutzkommission administrators ir federālais ierēdnis, kas ir pakļauts uzraudzībai,
                        
                     
                           —
                        
                        
                           Datenschutzkommission birojs ir iekļauts Federālās kancelejas dienestā un
                        
                     
                           —
                        
                        
                           Federālajam kancleram ir beznosacījuma tiesības saņemt informāciju par jebkādiem Datenschutzkommission vadības aspektiem,
                        
                     Austrijas Republika nav izpildījusi Eiropas Parlamenta un Padomes 1995. gada 24. oktobra Direktīvas 95/46/EK par personu aizsardzību attiecībā uz personas datu apstrādi un šādu datu brīvu apriti 28. panta 1. punkta otrajā daļā paredzētos pienākumus;
            
         
               2)
            
            
               Austrijas Republika atlīdzina Eiropas Komisijas tiesāšanās izdevumus;
            
         
               3)
            
            
               Vācijas Federatīvā Republika un Eiropas datu aizsardzības uzraudzītājs sedz savus tiesāšanās izdevumus paši.
            
         
      (1)  OV C 72, 05.03.2011.